b'\n_START_ARTICLE_\nMark Rivera\n_START_SECTION_\nZgodnje \xc5\xbeivljenje\n_START_PARAGRAPH_\nMark Rivera se je rodil v Brooklynu, New York in je obiskoval srednjo \xc5\xa1olo Fiorello H. LaGuardia High School of Music & Art and Performing Arts na Manhattanu.\n_START_SECTION_\nKariera\n_START_PARAGRAPH_\nPrvi Riverovi javni nastopi so pri\xc5\xa1li s skupino "Tycoon" v sredini 70. let prej\xc5\xa1njega stoletja. V tem obdobju je spoznal legendarnega producenta Roberta Johna Langeja. Lange, ki je sodeloval z Mickom Jonesom in Loujem Grammom iz skupine Foreigner je Rivero predstavil "veliki ligi" rock glasbe, snemanja in nastopanja._NEWLINE_Skozi leta je Rivera sodeloval z duetom Hall & Oates, Petrom Gabrielom pri njegovem prebojnem albumu So, Simonom & Garfunklom, Johnom Lennonom, Billyjem Oceanom in kitaristom skupine Eagles, Joejem Walshem._NEWLINE_Od leta 1982 je Rivera \xc4\x8dlan spremljevalne skupine Billyja Joela, kjer je zamenjal Richieja Cannato._NEWLINE_Leta 1995 se je Rivera pridru\xc5\xbeil superskupini Ringo Starr & His All-Starr Band, s katero je igral na nekaj turnejah.\n_START_SECTION_\nGlasbeni direktor\n_START_PARAGRAPH_\nRiverino delo kot glasbeni direktor je dobilo priznanje od sodelovanj s skupino Ringo Starr & His All-Starr Band, Billyjem Joelom in Eltonom Johnom. Rivera prav tako skrbi za promocijo in organizacijo dogodkov. Njegovo podjetje "The Mark Rivera Entertainment Group" organizira \xc5\xa1tevilne dogodke za HBO, IBM, Merrill Lynch, AT&T, Coldwell Banker, The China Club, Northwest Airlines, Oakwood Corporate Housing in \xc5\xa1tevilne dobrodelne dogodke.\n_START_SECTION_\nOprema\n_START_PARAGRAPH_\nRivera uporablja instrumente podjetij Harman International, Yamaha, Kaman Music in Korg USA.'